ඒ අනුව අද උදෑසන සිට නියමිත කාලසටහන්වලට අනුව දුම්රිය ධාවනය කෙරෙන බවයි එහි ප්‍රකාශකයෙකු හිරු ප්‍රවෘත්ති අංශය කළ විමසීමකදී සඳහන් කළේ.කොළඹ කොටුවෙන් ගමන් ගන්නා සියළුම රාත්‍රී තැපැල් දුම්රිය නියමිත කාලසටහනට අනුව ධාවනය කිරීමට බලධාරීන් කටයුතු කරනු ලැබුවා.ජනාධිපති මෛත්‍රිපාල සිරිසේන සමඟ ඊයේ පැවති සාකච්ඡාවකින් අනතුරුවයි වර්ජිත දුම්රිය වෘත්තිය සමිති සිය වෘත්තිය ක්‍රියාමාර්ගය අත්හිටුවීමට ඊයේ තීරණය කරනු ලැබුවේ.මේ අතර, වර්ජනයෙන් දුම්රිය දෙපාර්තමේන්තුවට රුපියල් මිලියන 70ක පාඩුවක් සිදුවද්දී, ශ්‍රී ලංකා ගමනාගමන මණ්ඩලයට රුපියල් මිලියන 10කට අධික මුදලක් පාඩු ලබා තිබෙනවා.